Publication: Magyar Közlöny
Issue: MK-1998-43 (Year: 1998, Number: 43)
Era: 1990-2004
Section: a 105/1998. (V. 23.) Korm. rendelethez
Paragraph Index: 80

1. A képzési cél A film- és televíziós szakma szervezési, pénzügyi és jogi területein megfelelő ismereteket és jártasságot szerzett, kreatív, irányító-szervező személyiségeinek, producereinek képzése, akik — az 1. számú melléklet 1. a) pontjában foglaltakra is tekintettel — a filmalkotás, a televíziós műsorok készítése teljes folyamatának ismeretében, a szakma nemzetközi jellege által támasztott követelményeknek megfelelő idegennyelv-tudás birtokában képesek a produkciók létrehozásában aktív, alkotó és vállalkozó jellegű menedzseri feladatok megoldására, felkészültek arra, hogy kezdeményezői, irányítói lehessenek filmtervek megszületésének, megbízások létrejöttének és finanszírozásának, a forgatócsoportok és a gyártás megszervezésének, az elké- 1998/43. szám szült mű forgalmazásának, valamint önállóan tudnak dolgozni koprodukciókban, nemzetközi fesztiválok munkájában és a külkereskedelemben.

Source: https://magyarkozlony.hu/hivatalos-lapok/389398b7996f8e260d397e869ff09d82f3930003/dokumentumok/0e8915aebd898e1945226a56b68b4f85df56cf88/letoltes